ভাঙড়ে কাঁচ ও প্লাস্টিক কারখানাতে কর্মরত অবস্থায় মৃত্যু শ্রমিকের

ভাঙড়: ভাঙড়ের কাঁচ ও প্লাস্টিক কারখানাতে (Plastic factory) কাজ করতে গিয়ে ফের মৃত্যু হল শ্রমিকের (Workers)। ভাঙড়ের মালঞ্চ পদ্মপুকুরের (Malanch Padmapukur) ঘটনা। মৃত শ্রমিকের নাম মোহন রায় (Mohan Roy)।

গুরুতর আহত অবস্থায় আরও এক শ্রমিক ভর্তি হাসপাতালে। প্লাস্টিক ও কাঁচ কারখানায় কাজ করার সময় দুর্ঘটনা ঘটে। গরম চুল্লীর মধ্যে কাজ করতে গিয়ে পড়ে যায় মোহনবাবু। তাকে উদ্ধার করতে গিয়ে আহত হয় আরও এক শ্রমিক। খবর পাওয়ার সঙ্গে সঙ্গে ভাঙড় থানার পুলিশ কর্মীরা ঘটনাস্থলে যায়।

সংজ্ঞাহীন অবস্থায় মোহন রায়কে উদ্ধার করে নলমুড়ি ব্লক প্রাথমিক স্বাস্থ্য কেন্দ্রে আনলে ডাক্তাররা মৃত বলে ঘোষণা করে।

আরও পড়ুন: ধর্মান্তরণ মামলায় বড়সড় রায় দিল সুপ্রিম কোর্ট

আহত অবস্থায় আরও এক শ্রমিক নলমুড়ি ব্লক প্রাথমিক স্বাস্থ্য কেন্দ্রে চিকিৎসাধীন। ঘটনার পর সরব হচ্ছে স্থানীয় বাসিন্দারা। দিনের পর দিন কিভাবে অবৈধভাবে এই কারখানা এলাকায় চলছে সেই নিয়েই প্রশ্ন তুলছেন গ্রামবাসীরা।

প্রাথমিকভাবে পুলিশ মৃতদেহ উদ্ধার করে তদন্ত শুরু করেছে। এই ঘটনায় কারখানার মালিককে আটক করে তদন্ত চালাচ্ছে ভাঙড় থানার পুলিশ আধিকারিকরা।